edisnord/MILQA-question-generation huggingface dataset:
qgen: title: Munkácsy Mihály context: Sedelmeyer volt a szervezője a Krisztus Pilátus előtt utaztatásának, Londonban, Manchesterben és Liverpoolban is bemutatták a festményt. A kép bécsi kiállítása alkalmából kapta meg Munkácsy I. Ferenc Józseftől a Szent István-rend kiskeresztjét. Február és március hónapban Budapesten volt kiállítva a mű, itt 80 ezer ember látta a régi Műcsarnok épületében. Munkácsyt először Budapest, majd 1880. november 4-én Munkács választotta meg díszpolgárává. A Hungária kávéház dísztermében megrendezett vacsorán mint Liszt Ferenccel egyenrangú művészt ünnepelték. A lelkes fogadtatásért cserébe Munkácsy évi 6000 frankos díjat alapított, amely fiatal művészek számára pályázat útján volt elnyerhető. Munkái közül ekkor készültek a Parc Monceau, a Hazafelé és a Legelésző csorda című tájképek, amelyekben plein air szemléletmód jelenik meg, ami realista stílusjegyekkel keveredik. Szalonképei közül jelentősebbek a Zongoránál és Az agár négy különféle változata. Több virágcsendéletet is festett, valamint a Colpachi iskolát, ezenfelül a Zálogház II. és a Falu hőse című képek redukcióit is elkészítette. December 11-én Ferenc József nemességet adományozott a festőművésznek, „munkácsi” előnévvel.

Kérdések:
Hol láthatta a közönség a Krisztus Pilátus előtt című festményt?
=1. Hol állították ki a Krisztus Pilátus előtt című képet?
Hányan tekintették meg a Krisztus Pilátus előtt című képet Budapesten?
Mely város díszpolgára lett Munkácsy?
Kik pályázhattak a Munkácsy által alapított díjra?
Milyen szemléletmód hatja át a Hazafelé című Munkácsy-képet?
Hány változatban festette meg Munkácsy Az agár című képet?
Festett-e Munkácsy virágokat?
Melyik évben kapott nemesi rangot Munkácsy?
Kitől kapott nemesi címet Munkácsy?
Mit adományozott Ferenc József Munkácsynak?
Hogy készül egy festmény redukciója?
qgen: title: Munkácsy Mihály context: Közben másik Krisztus-képén, a Golgotán is munkálkodott, ehhez sok kompozíciós vázlatot és tanulmányt készített. A Keresztre feszített Krisztus címűhöz, mivel nem talált megfelelő modellt, saját magát feszíttette keresztre és fényképeztette le De Suse márkival. Emellett tájképeket (Mély út, Colpachi táj mosónőkkel) és szalonképeket (Kis cukortolvaj, Kis zongoraművésznő) is festett.
1884 tavaszán befejezte a Golgota című művét, ezt a képét a Skóciából visszaérkezett Krisztus Pilátus előtt című munkájával együtt, a húsvéti időszakban, április 25-én, pénteken állították ki. Sedelmeyer palotájában a külön erre a célra létrehozott pavilonban a két képet egymással szemben helyezték el. Hatalmas sikert aratott a bemutató, Maupassant Markovits Károly néven örökítette meg Munkácsyt Bel ami című regényében.

Kérdések:
Ki volt a modellje a Keresztre feszített Krisztus című Munkácsy-műnek?
Miért nem talált Munkácsy modellt a Keresztre feszített Krisztus című művéhez?
Hogy tudott Munkácsy a saját modellje lenni?
Mi a műfaja a Kis cukortolvaj című Munkácsy-képnek?
Melyik városban állították ki 1884-ben Munkácsy Krisztus-képeit?
Melyik irodalmi műben szerepel Munkácsy Mihály?
Milyen néven szerepel Munkácsy a Bel amiban?
Mely Munkácsy-képeknek építettek külön pavilont?
Hogyan mutatták be a Golgota és a Krisztus Pilátus előtt című műveket?
Hogyan fogadta a közönség a Golgota és a Krisztus Pilátus előtt című képeket?
Miért adott Maupassant más nevet Munkácsynak a regényében?
qgen: title: Munkácsy Mihály context: A kiállítás után a kép budapesti, február 19-i, régi Műcsarnok-beli bemutatójára utazott el, az esemény során Ipolyi Arnold püspök és Haynald Lajos érsek köszöntötték. Egy hónap leforgása alatt 92 ezren látták a Golgotát. Sedelmeyer ezalatt Skóciában és Írországban mutatta be a Krisztus Pilátus előtt című munkát, később Brüsszelben, Amszterdamban, Berlinben és Hamburgban is kiállította. Munkácsy ez évben megfestette Haynald Lajos kalocsai érsek portréját, illetve az Anyai örömök (A dajka) című képeket. 1884 őszén Hans Makart elhunyt, ezért Munkácsy kapott megbízást a bécsi udvartól a bécsi Kunsthistorisches Museum (Képzőművészeti Múzeum) mennyezetfestményére. A reneszánsz apoteózisa című nagy művéhez három színvázlatot festett.

Kérdések:
Ki volt Haynald Lajos?
Mi a másik címe az Anyai örömök című Munkácsy-képnek?
Ki volt Hans Makart?
Mi a címe a bécsi Képzőművészeti Múzeum mennyezetfestményének?
Milyen képet festett Munkácsy a bécsi Kunsthistorisches Museum számára?
Mit jelent a színvázlat szó a festészetben?
Hol állították ki a Krisztus Pilátus előtt című festményt?
Ki kérte fel Munkácsyt a a bécsi Képzőművészeti Múzeum mennyezetfreskójának elkészítésére?
Melyik városban volt egy hónap alatt 92000 látogatója a Golgota című festménynek?
Áll-e még a régi Műcsarnok?
qgen: title: Munkácsy Mihály context: 1885-ben Sedelmeyer intézkedett a Golgota további kiállításairól, a képet tavasszal Londonban, ezt követően Leedsben és Manchesterben mutatták be, később pedig Glasgow-ba vitték. Mindenütt nagy sikere volt. Ezidőtájt a Golgota redukcióját is elkészítette, egyúttal befejezte a Szent asszonyok a kereszt alatt című nagyméretű festményét, amely mint A drezdai Pietà lett ismert (1945-ben megsemmisült). Ősszel Munkácsy Salzburgba látogatott, és Münchenben is felkeresett pár múzeumot. Ekkor készült a Mézeshetek című szalonképe, illetve annak két vázlata, valamint újabb színvázlatokat készített A reneszánsz apoteózisa című mennyezetképhez és a Mozart halálához.

Kérdések:
Hogy fogadták a Golgotát Londonban?
Hol látható ma A drezdai Pietà?
Mi a másik címe a Szent asszonyok a kereszt alatt című képnek?
=4. Milyen néven vált ismertté a Szent asszonyok a kereszt alatt című Munkácsy-kép?
Mozart életének mely pillanatát ábrázolta Munkácsy festményen?
Hogy fogadták a Golgotát Manchesterben?
Ki szervezte a Golgota című festmény kiállítását?
Mi a címe Munkácsy Golgota-redukciójának?
Milyen múzeumokat látogatott meg Munkácsy Münchenben?
qgen: title: Munkácsy Mihály context: Több tanulmányt követően fejezte be 1886-ban a Mozart halálát, melyet tavasszal tártak a nagyközönség elé. A kép mögött Mozart Requiemjét játszotta a zenekar. A bemutató nem aratott olyan mértékű sikert, mint az előzőek, több kritikát is kapott. Liszt Ferenc párizsi ünneplését Munkácsy felesége, Cécile szervezte meg, március 22-én adott estélyt a zeneszerző tiszteletére. A szüleihez írt levelében írta, hogy „Az egész terem felállt, a lelkesedés leírhatatlan volt, Miska és Liszt megölelték egymást.” Három nappal később, március 25-én mutatták be a Saint Eustach-templomban Liszt Esztergomi miséjét, az eseményen a Munkácsy házaspár is jelen volt. Július 19-én Brüsszelben Liszt még egy utolsó nagy koncertet adott, és két héttel később elhunyt.

Kérdések:
Melyik évben mutatták be a Mozart halála című Munkácsy-képet?
=1. Mikor láthatta a közönség először a Mozart halálát?
Milyen fogadtatásra talált a Mozart halála?
=2. Hogyan fogadta a közönség a Mozart halálát?
Hogy hívták Munkácsy hitvesét?
=3. Mi volt a neve Munkácsy feleségének?
Mi volt a vezetékneve Munkácsy feleségének?
Hogy hívta Munkácsy felesége a férjét?
Melyik évben halt meg Liszt Ferenc?
Melyik hónapban halt meg Liszt Ferenc?
Hol adott utoljára nagy koncertet Liszt Ferenc?
Milyen kapcsolatban állt Munkácsy Mihály és Liszt Ferenc?
Melyik városban mutatták be Liszt Esztergomi miséjét?
qgen: title: Munkácsy Mihály context: Nyáron Sedelmeyer amerikai milliomosokat hozott Munkácsy műtermébe, akikkel megállapodtak arról, hogy a Krisztus-képeket Amerikában is bemutatják. Munkácsy novemberben érkezett meg a bemutatóra, két napra rá pedig a Krisztus Pilátus előtt bemutatóját nyitotta meg. Fogadásán köszöntette Pulitzer József laptulajdonos és C. M. Depew szenátor, Washingtonban pedig Grover Cleveland, az Egyesült Államok elnöke. Még ebben az évben Colpachon elkészítette Liszt Ferenc arcképét, valamint a bécsi Kunsthistorisches Museum mennyezetéhez néhány színvázlatot. Tájképei közül említésre méltóak A colpachi park bejárata, a Fasor, a Colpachi park, illetve Csevegés az erdőben, melyben a szalonkép-motívum is megjelenik, és a Három hölgy a parkban. Fontosabb szalonképei ezen időszakból az Alvó nagyapó és a Nagyapó névnapja. Amíg Amerikában tartózkodott, amerikai műgyűjtő milliomosoknak festett számos arcképet, csendéletet és szalonképet.

Kérdések:
Ki köszöntötte Munkácsyt Amerikában?
=1. Ki üdvözölte Munkácsyt Amerikában?
Melyik amerikai városban mutatták be a Krisztus Pilátus előtt című képet?
Ki volt az amerikai elnök abban az időben, amikor Munkácsy Amerikában járt?
Kik finanszírozták Munkácsy képeinek amerikai bemutatását?
=4. Kik segítettek abban, hogy Munkácsy képei eljussanak Amerikába?
Melyik parkot ábrázolja a Három hölgy a parkban című kép?
Milyen képeket festett Munkácsy Amerikában?
Hol festette Munkácsy a Liszt Ferenc-portrét?
=7. Hol készült a Liszt Ferenc arcképe c. festmény?
Milyen típusú festmény a Nagyapó névnapja?
Milyen szerepet kapott Munkácsy a Krisztus Pilátus előtt amerikai bemutatóján?
qgen: title: Munkácsy Mihály context: 1887 januárjában visszatért Franciaországba, ezidőtájt a Golgota és a Mozart halála című képeit Amerikában állította ki Sedelmeyer, aki vevőt is talált mindkét képre. John Wanamaker(wd) multimilliomos amerikai kereskedő és reklámszakember a Krisztus Pilátus előttért 160 ezer, a Golgotáért 175 ezer dollárt fizetett. Ezután a képeket kiállította saját házában, majd később a Philadelphiában található Wanamaker Áruházban is. Az 1887-es évben Munkácsy főként szalonképeket festésével foglalkozott (Alvó kisgyermek, Pamlagon, Merengő nő, Csevegés a parkban), további nevezetesebb munkái a Mosónők újabb változata, Mosónők az erdőszélen, valamint a Tájkép mosónőkkel.

Kérdések:
Miért állították ki Munkácsy képeit Amerikában?
Mi volt a foglalkozása a Golgota megvásárlójának?
Ki vásárolta meg a Krisztus Pilátus előtt című képet?
Ugyanaz volt a vevője a Krisztus Pilátus előtt és a Golgota című festményeknek?
Mit lehet kapni a Wanamaker Áruházban?
Mit csinált Wanamaker az általa megvásárolt Munkácsy-képekkel?
Ki volt Sedelmeyer?
Ki adta el Munkácsy képeit Amerikában?
=7. Milyen képeket festett Munkácsy 1887-ben?
=7. Milyen festményeket alkotott Munkácsy 1887-ben?
Milyen műveket készített Munkácsy 1887-ben?
Szalonkép-e a Pamlagon című Munkácsy-festmény?
Mennyi pénzt kapott Munkácsy a Krisztus Pilátus előtt és a Golgota festményekért?
Mennyit fizetett Wanamaker a Krisztus Pilátus előtt és a Golgota című képekért?
Hol lakott Wanamaker?
qgen: title: Munkácsy Mihály context: Az amerikai milliomosok rendre felkeresték Munkácsyt műtermében, ahová Wanamaker és Pulitzer ajánlólevelével érkeztek. Többnyire arcképeket és szalonképeket rendeltek meg tőle. 1888-ban felbontotta tízéves szerződését Sedelmeyerrel, mivel úgy érezte, hogy a kereskedő kihasználja őt, azonban továbbra is tartotta vele a kapcsolatot. Ebben az évben is számos szalonképet festett, a Ballada két változatát, az Elbeszélést, a Flörtöt és a Hímző leányt. Befejezte a bécsi Kunsthistorisches Museum számára készített A reneszánsz apoteózisa című mű 4×4 méteres, nagyméretű vázlatát is. Elnyerte az Országos Képzőművészeti Társulat aranyérmét, és tanítványa lett Rippl-Rónai József festőtanonc is, akinek érdekében szót is emelt.
– Rippl-Rónai József: Emlékezések (részlet: Munkácsy Mihályról)
1889-ben nagy szerepet játszott abban, hogy Magyarország méltóan részt vehessen a párizsi világkiállításon, a Párizsi Magyar Egylet és az Osztrák–Magyar Képzőművészeti Szakbizottság elnökeként el is érte célját.

Kérdések:
Miért vittek a milliomosok ajánlólevelet Munkácsyhoz?
Miért mentek amerikai milliomosok Munkácsyhoz?
=1. Miért keresték fel Munkácsyt amerikai milliomosok?
Ki volt Sedelmeyer?
Miért bontott szerződést Munkácsy Sedelmeyerrel?
=3. Miért mondta föl Munkácsy a Sedelmeyerrel kötött szerződését?
Mikor kötött szerződést Munkácsy Sedelmeyerrel?
Hány évre szólt Munkácsy és Sedelmeyer szerződése?
Miért tartotta fenn a kapcsolatát Munkácsy Sedelmeyerrel, miután szerződést bontott vele?
Hogyan találkozott Munkácsy Rippl-Rónaival?
Hány szalonképet festett Munkácsy 1888-ban?
Befejezte-e Munkácsy 1888-ban A reneszánsz apoteózisa című művét?
Mikor lett Rippl-Rónai Munkácsy Mihály tanítványa?
Milyen forrásból tudjuk, hogy Munkácsy szólt Rippl-Rónai érdekében?
Milyen ügyben fogta pártját Munkácsy Rippl-Rónainak?
=11. Miért emelt szót Munkácsy Rippl-Rónai érdekében?
Milyen szervezet volt a Párizsi Magyar Egylet?
Ki volt a Párizsi Magyar Egylet elnöke 1889-ben?
qgen: title: Munkácsy Mihály context: A reneszánsz apoteózisa 1890-ben került a helyére. 1890-ben a vértanúk emlékművének leleplezésére Békéscsabán át Aradra érkeztek feleségével, visszafelé megszálltak a Fiume Hotelben. Október 11-én tiszteletére estélyt rendeztek az Országos Kaszinóban, itt másokkal egyetemben Jókai Mór is köszöntötte Munkácsyt.1891-ben az akkor épülő Országház számára megrendelt Honfoglalás című képhez különböző embertípusokról számtalan fotótanulmányt készített, modelleket, kosztümöket és kellékeket gyűjtött hozzá. Titkárával, Écsy Ferenc József festő-fényképésszel együtt járta be az országot, és levéltárakban kutatott az archeológiai és antropológiai hűség érdekében.

Kérdések:
Hová készült A reneszánsz apoteózia című festmény?
Melyik városban volt az Országos Kaszinó?
Hová készítette Munkácsy a vértanúk emlékművét?
Hol avatták fel a vértanúk emlékművét 1890-ben?
=3. Hol leplezték le a vértanúk emlékművét 1890-ben?
Melyik városban található a Fiume Hotel, ahol Munkácsy megszállt?
Ki volt Jókai Mór?
Milyen képet rendeltek Munkácsytól az Országházba?
Milyen módszerrel készített tanulmányokat Munkácsy a Honfoglalás című képéhez?
Miért végzett Munkácsy levéltári kutatásokat a Honfoglalás című képhez?
Ki üdvözölte Munkácsyt az Országos Kaszinóban?
Mi volt az eredeti foglalkozása Munkácsy titkárának?
Ki volt Munkácsy Mihály titkára?
qgen: title: Munkácsy Mihály context: Mindenhol lelkesen fogadták, Bánffyhunyadon például élőképpel emlékeztek Krisztus Pilátus előtt című képére. Ugyanebben az évben készítette el a Virágok áldozatát és a Pulitzerné és Blumenthálné arcképét. Szegeden megtekintette Balázs Sándor és Szigligeti Ede Sztrájk című előadását, feltételezhetően ennek hatására fogott hozzá Sztrájk című festményéhez. 1892-ben befejezte a Mosónők újabb változatát, illetve a Hírnök (Levelet olvasó hölgy) című képének tanulmányát és két variációját, melyek holland típusú szalonképek. Az Ebéd után című képéhez tanulmányt és több változatot készített, akárcsak a Szerelmi vallomáshoz. Honfoglalás (Árpád) című művéhez is nekilátott, két színvázlatot festett hozzá.

Kérdések:
Mi az élőkép?
Hogyan fogadták Munkácsyt Bánffyhunyadon?
Kiállították-e Bánffyhunyadon a Krisztus Pilátus előtt című képet?
Kiről készített Munkácsy portrét ugyanabban az évben, amikor Blumenthalnéról is?
Milyen kapcsolatban volt egymással Pulitzerné és Blumenthalné?
Hol látta Munkácsy a Sztrájk című előadást?
=4. Hol nézte meg Munkácsy a Sztrájk című előadást?
Mi ihlette Munkácsy Sztrájk című festményét?
=5. Mi inspirálta Munkácsyt a Sztrájk című műve elkészítésében?
Melyek a holland típusú szalonképek jellemzői?
Hogyan fogott hozzá Munkácsy a Honfoglalás című művéhez?
Milyen típusba tartozik Munkácsy Levelet olvasó hölgy című képe?
=7. Milyen festmény Munkácsy Hírnök című műve?
qgen: title: Munkácsy Mihály context: 1893-ban fejezte be a Honfoglalást, s az év végén be is mutatták a párizsi Georges Petit Galériában, később pedig Magyarországon is. A Sirató asszonyok a keresztfánál című művéből két változatot is festett, a Búsuló betyárból két késői variációt készített, egyúttal harmadik Krisztus-képéhez, az Ecce homóhoz színvázlatokat és tanulmányokat festett. A kép nagyméretű színvázlatát egy antwerpeni kiállításra küldte be. Ugyanekkor készült el Sztrájk című képének három színvázlata, majd Türr István tábornok és Cecile von Barnewitz arcképei. A Murciai földrengés című képtervéhez is készített egy tanulmányt. 1894-ben járt utoljára Békéscsabán.

Kérdések:
Mi az oka, hogy először Párizsban láthatta a közönség a Honfoglalás című Munkácsy-képet?
Melyik városban mutatták be Munkácsy Honfoglalását először?
Mikor készítette Munkácsy a Siratóasszonyok a keresztfánál című művének változatait?
Kit ábrázol az Ecce homo festmény?
A színvázlatok maguk is festmények?
Összesen hány variációt festett Munkácsy a Búsuló betyárból?
Hány variációt festett Munkácsy a Búsuló betyár című képéből 1893-ban?
Mi Munkácsy másik két Krisztus-képének a címe?
Ki volt Cecile von Barnewitz?
Melyik Munkácsy-festmény nagyméretű színvázlatát mutatták be Antwerpenben 1893-ban?
Milyen nyelven szól Munkácsy Ecce Homo képének címe?
Milyen képet festett Munkácsy Türr Istvánról?
Mikor fejezte be Munkácsy a Sztrájk című képét?
Mikor volt Murciában földrengés?
qgen: title: Munkácsy Mihály context: Élete utolsó éveiben a világhírre szert tett festőt, érezve a növekvő hazai megbecsülést, erősen foglalkoztatta a magyarországi hazatérés terve, melynek ügyében tárgyalásokat is folytatott. Levelei arról tanúskodnak, hogy egy akadémiai tanári állást szeretett volna betölteni, terve azonban nem vált valóra. 1895-ben lett kész a Sztrájk végleges változata, a terebesi Andrássy-kápolna részére készített Sirató asszonyok a keresztfánál című nagyméretű művét is befejezte ebben az évben. A Ne sírj! (A nagy bánat) című munkájához két variációt, az Ecce homóhoz három tanulmányt festett. Visszautazott Párizsba, ahol titkárával, Malonyai Dezsővel leltárba vették az Avenue de Villiers 53. szám alatt levő párizsi palota műtermének állományát.

Kérdések:
Miért gondolkodott élete végén Munkácsy azon, hogy hazatérjen Magyarországra?
=1. Miért tervezte Munkácsy élete vége felé, hogy hazaköltözik Magyarországra?
Miből tudjuk, hogy foglalkoztatta Munkácsyt a hazatérés gondolata?
Mit tervezett Munkácsy Magyarországra való visszatérése esetére?
Hol volt Mukácsy műterme Párizsban?
Hol lakott Munkácsy Párizsban?
Miért leltározta Munkácsy a párizsi műtermét?
Hazatért-e élete végén Munkácsy?
Miért hiúsult meg Munkácsynak a hazatérésre vonatkozó terve?
=7. Miért nem tért végül haza élete végén Munkácsy?
Mikor fejezte be Munkácsy a Sztrájk című képét?
=8. Mikor készült el teljesen a Sztrájk című festmény?
=8. Mikor készült el a Sztrájk című festmény végleges változata?
Mi inspirálta Munkácsyt a Sztrájk című képe megfestésére?
Melyik család bízta meg Munkácsyt a Siratóasszonyok a keresztfánál című kép megfestésével?
Melyik család kápolnájába készült a Siratóasszonyok a keresztfánál című kép?
Miért van két címe a Ne sírj!, azaz A nagy bánat című Munkácsy-képnek?
Milyen címen említik még Munkácsynak a Ne sírj! című képét?
Kiket ábrázolt Munkácsy az Ecce homóhoz készített tanulmányain?
qgen: title: Munkácsy Mihály context: 1896-ban az elkészült Ecce Homót, a Krisztus-trilógia harmadik darabját Budapesten mutatta be, és részt vett a millenniumi ünnepségeken. A végleges változat az Andrássy út végén felállított pavilonban került kiállításra. Nyáron a képre 315 ezer érdeklődő volt kíváncsi, bemutatója után ünnepségsorozatot rendeztek. Munkácsy megjelent az Apponyi grófnál megrendezett estélyen és az Akadémián megtartott fogadáson is. Utóbbi helyről azonban eljött, ugyanis rosszul lett.
Idegei felmondták a szolgálatot: 1897. február 4-én kitört rajta a téboly. Egyre romló idegállapota miatt először Baden-Badenba, majd a Bonn melletti, endenichi szanatóriumba szállították. Soha többé nem tért már teljesen magához.
Fiatalkorában szifiliszt kapott, ami az 1880-as évektől kezdődően előbb tábesszé, majd paralízissé fejlődött; halála előtt elhatalmasodott rajta az elmebaj, és hosszú szenvedés után 1900. május 1-jén hunyt el. Halálát követően nem sokkal a 19. század szörnyű betegsége, a treponema pallidum pallidum baktérium által okozott, nemi úton terjedő szifilisz gyógyíthatóvá vált.

Kérdések:
Mikor tartották Budapesten a millenniumi ünnepségeket?
Minek az évfordulóját ünnepelték Budapesten 1896-ban?
Hol mutatták be Budapesten az Ecce homót?
Hány látogatója volt Munkácsy Ecce homo című képének a millenniumi ünnepségek alatt?
Mi köze van a szifilisznek az elmebajhoz?
Honnan távozott idő előtt Munkácsy rosszuléte miatt?
Miért távozott hamarabb az Akadémián tartott fogadásról Munkácsy?
Mi a címe a Krisztus-trilógia első két darabjának?
Hány darabból áll Munkácsy Krisztus-trilógiája?
Mikor őrült meg Munkácsy?
=7. Mikor tört ki a téboly Munkácsyn?
=7. Mikor mondták föl a szolgálatot Munkácsy idegei?
Mik voltak a téboly jelei Munkácsynál?
Milyen betegség a szifilisz?
Hogyan terjed a szifilisz?
Tudták-e gyógyítani a szifiliszt, amikor Munkácsy megbetegedett?
Mikor kapta meg Munkácsy a szifiliszt?
Mi az a tábesz?
Mit jelent a tábesz szó?
Mikor halt meg Munkácsy?
qgen: title: Munkácsy Mihály context: Világhírű a Siralomház című képével lett, melynek kompozíciója és ábrázolása eredeti és magával ragadó. A mű sikerének köszönhetően új korszak következett festészetében. Külföldre mehetett, és előbb Düsseldorfban, majd Párizsban olyan hírnevet szerzett magának, ami lehetővé tette, hogy bekerülhessen magas társadalmi körökbe. Kapcsolatainak köszönhetően gazdag emberek portréit készíthette el, s emellett jelentős a tájképfestészete, valamint vallási tárgyú és a magyar történelemmel foglalkozó képei is méltán megérdemlik a figyelmet. Az emberábrázolás nagymestere volt, impozáns méretű kompozíciói elnyerték a közönség tetszését. Súlyos betegsége miatti, viszonylag rövid alkotói pályafutását korszakokra lehet bontani. A kezdeti időszaka lezárult a Salonban történt sikeres bemutatkozásával. Ekkor kezdődött meg fő alkotó korszaka, amikor a festészete kiteljesedett, és ennek egyik legjellemzőbb alkotása a Rőzsehordó nő (1873). Festészetének lezárását az úgynevezett késői, az 1878 után készített képei jelentették.
Művei közül kiemelkednek vallási tárgyú képei, melyek közül a Krisztus-trilógia méltán lett világhírű.

Kérdések:
Melyik kép hozta el Munkácsy számára a világhírt?
Milyennek tartják Munkácsy Siralomház című festményét?
=2. Hogyan értékelik Munkácsy Siralomházát?
Minek köszönhetően tudott Munkácsy magasabb társadalmi körökbe kerülni?
Miért volt fontos Munkácsynak, hogy gazdag emberekről készítsen portrét?
Mi segítette hozzá Munkácsyt, hogy gazdagok portréit festhesse meg?
A magyar történelem mely pillanatait festette meg Munkácsy?
Miért volt rövid Munkácsy alkotói korszaka?
Mi okozta Munkácsy betegségét?
Milyen alkotói korszakai voltak Munkácsynak?
Mi választotta el Munkácsy kezdeti és fő alkotói korszakát?
Hol található a Salon, ahol Munkácsy sikeresen bemutatkozott?
Festett-e Munkácsy miniatűröket?
Melyik vallási tárgyú Munkácsy-kép tett szert világhírnévre?
Melyik korszakában készítette Munkácsy a Rőzsehordó nő című képet?
Mikor festette Munkácsy a Rőzsehordó nőt?
Miért ment Munkácsy Düsseldorfba?
qgen: title: Munkácsy Mihály context: Munkácsy számos festő kortársához hasonlóan bitumenes aláfestést használt a képein. Ezt az alapozókeveréket Munkácsy düsseldorfi korszakában használta először az 1860-as évek végétől, és csak 1878-tól tért vissza a mesterséges, festéküzletekben is kapható bitumen használatára. A bitümnek nevezett alapozóanyag hatása a korai Munkácsy képek tragikus állagromlását idézte elő. A minőségromlás viszonylag hamar, néhány éven belül a képek elkészülte után már megindult. Amikor Munkácsy tapasztalta képeinek drámai sötétedését, lecserélte a műtermében használt alapanyagokat. A képek sajnálatos romlása miatt mára már csak néhány szín és fény jelzi a bitümmel alapozott képeknek a kompozícióját, maga az eredeti művészi ötlet azonban elveszett. Ennek az az oka – amint Malonyai Dezső írja–, hogy Munkácsy főleg az 1880-as évekig, de sajnos néha még később is bitümmel dolgozott. Az alkotás lázában sokszor megváltoztatta az alakok helyzetét, újra átfestette őket, így az egyszer már elkészült képet a bitumenes alapozóval ismételten lekente. Ezek a „bitüm” rétegek sajnos csúszkálnak egymáson, a meg nem kötődött festékanyag pedig időnként kifolyik.

Kérdések:
Mi a bitüm?
Hol kezdte bitümmel alapozni a képeit Munkácsy?
Milyen problémát okozott a bitüm Munkácsy képein?
Milyen jelekből ismerte föl Munkácsy, hogy probléma van az alapozóanyagával?
Milyen állagromlást idézett elő a bitüm a festményeken?
=5. Milyen problémát okozott a bitüm a Munkácsy-képeken?
Mit tett Munkácsy, amikor észlelte képeinek sötétedését?
Mi a különbség a bitüm és a festéküzletben kapható bitumen között?
Mennyire mentek tönkre a bitümmel alapozott képek?
Mi történik, ha több bitümréteg kerül egymásra?
Ki írt Munkácsy bitümös munkáiról?
Tudnak-e javítani a megsötétedett Munkácsy-képek állagán?
Mikor fordult elő, hogy Munkácsy két réteg bitümöt is használt a képein?
Mire cserélte Munkácsy a bitümöt?
Miből áll a bitüm?
qgen: title: Munkácsy Mihály context: A bitümnek nevezett massza szilárd alapanyagok és különféle adalékok keveréke volt, amit Munkácsy méhviasz, propolisz, lenolaj, vaspor, masztix gyanta, gumiarábikum és egyéb anyagok keverékéből állított össze. De ez a meleg tónusokat biztosító alapozó, idővel kártékonynak bizonyult. Nagyobb mennyiségben alkalmazva az alapozás nem száradt ki és nem rögzült, hogy természetes úton, az idő viszontagságainak következtében kialakuló patina bevonhassa, hanem a festmények többsége elvesztette a színét, ráncosodni kezdett, a melegben nyúlt, a hidegben összezsugorodott, így a bitümréteg tetején a színes festékrétegek kis szigetekként úszkálnak. Különösen megviselte a bitüm a Siralomházat, a Tépéscsinálókat, a Miltont és a többi ilyen anyaggal készített művet is. A restaurátoroknak komoly gondot okoz a Munkácsy-képek folyamatos karbantartása. A szakemberek abban bíznak, hogy klimatizált helyiségben, a megfelelő relatív páratartalmat biztosítva, a romlás folyamatát le lehet lassítani, amíg ki nem dolgoznak egy hatékony eljárást a bitumen stabilizálására.

Kérdések:
Tartalmaz-e bitument a bitüm?
Ki keverte ki Munkácsynak a bitümöt?
Milyen esetben okozott gondot a bitümös alapozás a festményeken?
Miért használt Munkácsy bitümöt?
Kialakult-e patina a bitümmel alapozott festményeken?
=4. Miért alkalmazta Munkácsy a bitümöt?
Milyen problémát okozott, ha sok bitümmel alapozott meg Munkácsy egy képet?
Befolyásolja-e a hőmérséklet a bitümös festmények állapotát?
Mit tesznek a szakemberek, hogy kiküszöböljék a Munkácsy-képekre nézve káros hőmérsékletváltozást?
Munkácsy műveinek hány százaléka készült bitümmel?
Milyen módszerrel tudják javítani a bitüm miatt károsodott képek állapotát?
Hogyan próbálják lassítani a Munkácsy-képek állagromlását?
Milyen páratartalom mellett lehet lassítani az állagromlását a Munkácsy-képeknek?
A festészetben a bitumen és a bitüm rokonértelmű szavak?
Mely Munkácsy-képek készültek bitümös alapozással?
Miért nem vásárolt Munkácsy kész alapozófestéket?
qgen: title: Munkácsy Mihály context: A trilógia elsőként elkészült, Krisztus Pilátus előtt című képét 1882-ben állították ki először Magyarországon, az 1877-ben felavatott budapesti Műcsarnok nagytermében, amelyről így tudósított a korabeli újság:
A trilógia közös bemutatásának érdekessége, hogy Munkácsy az alkotó, sohasem látta együtt a három, bibliai témát feldolgozó, a nemzeti kulturális emlékezet szerves részévé vált festményeit. A trilógia képei közül a bibliai történések sorrendjében az első a Krisztus Pilátus előtt, ezt 1881-ben fejezte be Munkácsy (olaj, vászon, 417×636 cm, amely 2015-ig a kanadai Art Gallery of Hamilton tulajdona volt, azonban hosszas tárgyalások után végül a magyar állam megvásárolta). A sorozat második darabja az Ecce Homo, amely 1896-ban készült el (olaj, vászon, 403×650 cm, a debreceni Déri Múzeum tulajdona), a harmadik mű a Golgota 1884-ben készült el (olaj, vászon, 460×712 cm. 1905-ben a Golgota első tulajdonosának, John Wanamaker multimilliomos amerikai kereskedő és reklámszakembernek a háza leégett, a festményt úgy mentették meg a lángoktól, hogy kivágták a keretből. Néhány évvel később pótolták a hiányzó részeket).

Kérdések:
Milyen festékkel készültek a Krisztus-trilógia darabjai?
Mikor mutatták be hazánkban a Krisztus Pilátus előtt című Munkácsy-képet?
Látta-e együtt Munkácsy a Krisztus-trilógia három darabját?
Hány darabból áll Munkácsy Krisztus-trilógiája?
Melyik a Krisztus-trilógia legnagyobb festménye?
Ki volt a Golgota első vevője?
=6. Ki volt a Golgota első tulajdonosa?
Miért vágták ki a keretéből Munkácsy Golgota című festményét?
Miért gyulladt fel a Golgota tulajdonosának a háza?
Hol tartotta a Golgota című festményt annak első tulajdonosa?
Miért nem látta soha együtt Munkácsy a Krisztus-trilógiát?
Hol állították ki Magyarországon elsőzör a Krisztus Pilátus előtt című képet?
=9. Hol láthatta először a magyar közönség a Krisztus Pilátus előtt c. képet?
Mikor lett a magyar állam tulajdona a Krisztus Pilátus előtt?
Ki a Golgota jelenlegi tulajdonosa?
A Krisztus -trilógia melyik darabját festette Munkácsy utoljára?
Hogyan pótolták a Golgota című festmény hiányzó széleit?
qgen: title: Munkácsy Mihály context: A három képet sokáig senki, még az alkotó sem látta együtt. Erre a közönségnek csak 1995-ben nyílt először lehetősége, amikor Szentkirályi Miklóst felkérték a Krisztus Pilátus előtt című kép restaurálására és a restaurálást lövetően a debreceni Déri Múzeumban kiállították a teljes trilógiát. 2010-ben a múzeum felújítása miatt előbb Pécsen, majd a budapesti Magyar Nemzeti Galériában mutatták be a képeket; 2011. október 16-ig ott voltak megtekinthetőek, majd ismét visszakerültek Debrecenbe. Ezt követően a trilógia megbomlott, mert 2014-ben a Krisztus Pilátus előtt című képet vissza kellett szállítani Kanadába a kép tulajdonosához, mivel lejárt a bérleti szerződés. Azonban a magyar állam vásárlási szándékának 2015-ben történt bejelentése után lehetőség nyílt arra, hogy a három festmény újra együtt egy helyen lehessen.
Munkácsy Mihály Krisztus-trilógiájának képei
Miután 2015 januárjában Baán László, a Szépművészeti Múzeum főigazgatója tárgyalásokat folytatott Kanadában a Hamilton Galéria vezetőivel, 2015. május 12-én a Déri Múzeumba érkezett a Krisztus Pilátus előtt című kép, amelyet a magyar állam a Magyar Nemzeti Bank Értéktár programjának keretében vásárolt meg.

Kérdések:
Hol volt először látható Munkácsy Krisztus-trilógiája együtt?
Mi előzte meg a Krisztus-trilógia együttes kiállítását?
Mely magyar városokban volt látható a Krisztus-trilógia együtt?
Miért kellett megbontani a Krisztus-trilógiát?
Mi tette lehetővé a magyar állam számára a Krisztus Pilátus előtt című kép megvásárlását?
Mi a célja a Magyar Nemzeti Múzeum Értéktár programjának?
Miért a Szépművészeti Múzeum főigazgatója tárgyalt a Krisztus Pilátus előtt visszavásárlásáról, ha a kép végül a Déri Múzeumba került?
Munkácsy Krisztus-trilógiájának mindhárom darabja a magyar állam tualjdonában van?
Miért költöztették el Debrecenből a Krisztus-trilógiát 2010-ben?
qgen: title: Munkácsy Mihály context: Munkácsy magyar témájú alkotásai a reformkori magyar nemzeti festészet nagyon fontos részét képezi, amellyel irányzatot, stílust és iskolát is teremtett. Élete főműve a Siralomház című festmény, amelynek ugyan magyar vonatkozású a témája, azonban Párizsban kiérdemelte a kortárs festőművészek munkáit bemutató kiállítás a Salon nagy aranyérmét. Kompozícióteremtő készsége és romantikusan expresszív realizmusa a magyar festőnemzedékek egész sorára volt hatással. Festészete nagy hatást gyakorolt többek között Hollósy Simon, Thorma János, Tornyai János és Koszta József életművére.

Kérdések:
Mely korszakban alkotott Munkácsy Mihály?
Melyik képet tekintik a szakértők Munkácsy legjelentősebb művének?
=3. Melyik képet tartják Munkácsy élete főművének?
Melyik magyar festőket inspirálta Munkácsy munkája?
=4. Kikre volt különösen nagy hatással a festők közül Munkácsy festészete?
Mivel foglalkozott Thorma János?
=5. Mi volt a foglalkozása Thorma Jánosnak?
Mi a Salon, amelynek Munkácsy elnyerte a nagy aranyérmét az egyik képével?
Hogyan került a Siralomház című festmény Párizsba, a Salonba?
Milyen iskolát teremtett Munkácsy?
qgen: title: Munkácsy Mihály context: Síremlékét 1911. június 18-án avatta fel Andrássy Gyula az Országos Magyar Képzőművészeti Társulat elnöke, aki beszédében specifikusan magyar művészi talentumnak jellemezte a festőt.
Munkácsy szülőházát 1882-ben emléktáblával jelölték meg, melynek alkalmából Literáty Ödön ügyvéd és országgyűlési képviselő tartott beszédet. Azt a házat, ahol asztalosinas volt Békéscsabán, szintén emléktáblát kapott, melyet 1901. május 11-én lepleztek le.
A temetését követően két nappal elsőként neveztek el róla utcát Békéscsabán, 1950-től már tér is viselte a nevét ugyanitt.

Kérdések:
Mi fűzte Munkácsyt Békéscsabához?
Hol található Munkácsy síremléke?
Hol született Munkácsy Mihály?
Mely városban neveztek el először utcát Munkácsyról?
=2. Melyik városban található a legrégebben Munkácsy nevű utca?
Milyen közterület őrzi Munkácsy nevét Békéscsabán?
Hogyan emlékezik az utókor Munkácsy Mihályra?
Mikor temették el Munkácsy Mihályt?
Milyen minőségében avatta fel Munkácsy síremlékét Andrássy Gyula?
qgen: title: Munkácsy Mihály context: 1951-ben a városi megyei múzeum Munkácsy Mihály tiszteletére a Munkácsy Mihály Múzeum nevet vette fel. E múzeum kertjében őrzik Borsos Miklós Munkácsyról 1959-ben készített köztéri szobrát. 1994-ben, születésének 150. évfordulója alkalmából Békéscsabán megalapították meg és működtetik a Munkácsy Mihály Emlékházat. 2012-től a városban híd viseli a nevét, amely az Élővíz-csatorna felett ível át a Munkácsy-múzeum mellett.1950-ben alapították meg a Munkácsy Mihály-díjat a kiemelkedő magyar képzőművészeti és iparművészei tevékenység elismerésére.1963-ban Zalaegerszegen a 407. sz. Ipari Szakmunkásképző Intézet felvette nevét, amely 2003. szeptember 1-jétől a Ganz Ábrahám és Munkácsy Mihály Szakközépiskola és Szakiskola nevet viseli.
Életéből regényt írt Harsányi Zsolt Ecce Homo címen 1934-ben, valamint Dallos Sándor A nap szerelmese és Aranyecset címmel 1958-ban. Az utóbbi kötetek alapján 2013-ban musicalt állítottak színpadra a budapesti József Attila Színházban Munkácsy, a festőfejedelem címmel, Zöld Csaba címszereplésével.„

Kérdések:
Hol található a Munkácsy Mihály Múzeum?
Hol működik a Munkácsy Mihály Emlékház?
=2. Hol található Munkácsy emlékháza?
Melyik folyó fölött húzódik a Munkácsy-híd?
=3. Milyen vízfolyás felett ível át a Mukácsyról elnevezett híd?
Milyen széles a Munkácsy-híd?
Miért ítélik oda a Munkácsy Mihály-díjat?
Kik kaphatnak Munkácsy-díjat?
Hány könyvet írt Dallos Sándor Munkácsyról?
Mikor született az Ecce Homo című regény?
Miről szól az Ecce Homo című könyv?
Mi a címe a Munkácsyról szóló musicalnek?
Miért váltott nevet a zalaegerszegi Ipari Szakmunkásképző Intézet?
qgen: title: Márton-napi népszokások context: Márton napja a karácsony előtti 40 napos böjt előtti utolsó ünnepnap, ezért ezen a napon rendszeresek voltak a lakomák, bálok, vásárok. Ilyenkor nagy evés-ivást rendeztek, hogy a következő esztendőben is bőven legyen mit fogyasztani. A lakmározásnak kedvezett az is, hogy a hagyomány szerint ilyenkor nem volt szabad takarítani, mosni, teregetni, mert ez a jószág pusztulását okozta. Novemberben már le lehet vágni a tömött libát, ezért a Márton-napi ételek jellemzően libafogások, így például libaleves, libasült párolt káposztával és zsemle- vagy burgonyagombóccal, mert a rigmus szerint: „Aki Márton napon libát nem eszik, egész éven át éhezik”. Szokás volt, hogy a liba húsából, különösen a hátsó részéből, küldenek a papnak is, innen ered a „püspökfalat” kifejezés.
A Márton-napi lúdvacsora után „Márton poharával”, vagyis a novemberre éppen kiforrott újborral szokás koccintani. Úgy tartották, a minél több ivással egyre több erőt és egészséget töltenek magukba. A bor és a liba néha össze is kapcsolódott, német nyelvterületen a 12. században a Márton-napi ludat „szüreti vagy préslibának” is nevezték.

Kérdések:
Miért hívják püspökfalatnak a szárnyas hátsó részét?
=1. Honnan ered a "püspökfalat" kifejezés?
Melyik naptári napon tartják a Márton-napot?
Mit tartanak Márton-napkor?
Hogyan kapcsolódik a liba a Márton-naphoz?
Mivel szokás tálalni a libasültet?
Milyen mondás kapcsolódik a Márton-napi libaevéshez?
Miért ittak bőségesen Márton-napon?
=7. Milyen különlegességet isznak Márton-napon?
Mit szokás inni Márton-napon?
Miből készül az újbor?
Mi van "Márton poharában"?
Mivel tömik a libát?
Mit nem volt szabad csinálni Márton-napon?
Milyen tevékenységeket tiltott a hagyomány Márton napján?
Miért nem szabadott teregetni Márton napján?
Volt olyan liba, ami azért pusztult el, mert valaki Márton napján teregetett?
Miért pont a liba hátsó részéből küldtek a papnak?
Milyen hosszú a karácsony előtti böjt?
qgen: title: Márton-napi népszokások context: A sült liba mellcsontjából az időjárásra jósoltak: ha a csont barna és rövid, akkor sáros lesz a tél, ha viszont hosszú és fehér, akkor havas. Az aznapi időjárásnak viszont az ellenkezője várható: „Ha Márton fehér lovon jön, enyhe tél, ha barnán, kemény tél várható.” Másik megfogalmazásban: „Márton napján, ha a lúd jégen jár, akkor karácsonykor vízben poroszkál.” Sokfelé úgy vélik, hogy az aznapi idő a márciusi időt mutatja. A néphit szerint a Márton-napi eső utána rendszerint fagy, majd szárazság következik. Az őszi időjárás a bor minőségére is hatással van: „A bornak szent Márton a bírája”, amit lehet úgy is érteni, hogy ilyenkor már iható az újbor.

Kérdések:
Mit csináltak a sült liba mellcsontjával?
=1. Mire használták a sült liba mellének a csontját?
Miből következtettek arra, hogy havas tél várható?
Mi a kapcsolat a hagyomány szerint a Márton napi és a karácsonyi időjárás között?
Mi a kapcsolat a hagyomány szerint a Márton napi és a márciusi időjárás között?
Mit jelent az, hogy a liba karácsonykor "vízben poroszkál"?
Mit jelent a mondás: "A bornak Szent Márton a bírája."?
Mikor mondják, hogy Márton barna lovon jön?
Hogyan kapcsolódik a lúd Márton napjához?
Mire következtetnek abból, ha a sült liba mellcsontja rövid és fehér?
qgen: title: Márton-napi népszokások context: A 14. századi krónikákban Szent Márton napja határnapként szerepelt, ez volt a tisztújítás, a fizetés, a jobbágytartozás lerovásának napja. A Márton-napi járandóság szerepelt a papok, a tanítók és a pásztorok javadalmai között. A korábbi kötelezettségeket később elfelejtették, vagy ajándékozássá alakultak át.
Márton-napon fizette meg a gazda a pásztoroknak az ún. bélesadót vagy rétespénzt, míg a pásztorok többágú vesszőt (Szent Márton vesszejét) ajándékoztak a gazdáknak. Úgy tartották, ahány ága van, annyit fial a disznó. Tavasszal ezzel a vesszővel hajtották ki az állatokat. A Dunántúlon az volt a szokás, hogy Szent Márton napjának estéjén a pásztorok végigjárták a házakat, köszöntőt mondtak és dús lombú nyírfavesszőt tartottak a kezükben, melyből a gazdának is adtak.

Kérdések:
Honnan tudjuk, hogy a Márton-nap fizetéssel kapcsolatos nap volt?
Ki kinek fizette a jobbágytartozást?
Mit nevezünk rétespénznek?
Ki fizette kinek a bélesadót?
Mit nevezünk Szent Márton vesszejének?
Milyen jóslás kapcsolódik Szent Márton vesszejéhez?
Mit adtak a pásztorok a gazdáknak Márton-napon?
Kitől kaptak járandóságot a tanítók Márton-napkor?
Milyen szerepet kapott Szent Márton vesszeje tavasszal?
Számíthattak-e javadalomra a papok Márton-napkor?
qgen: title: Márton-napi népszokások context: Német nyelvterületről terjedt el a fáklyás felvonulás (Martinsumzug), amely Szent Márton emlékét őrzi, és a jó cselekedeteket szimbolizáló fényt juttatja el az emberekhez.
Magyarországon általában német nemzetiségű települések, iskolák, óvodák és egyházközösségek szervezésében a gyerekek, kisgyerekes családok járják az utcákat maguk készített lámpásokkal és közben Márton-napi dalokat énekelnek. Ha megoldható, a vonulókat római katonák piros köntösébe öltözött lovagló Szent Márton vezeti. A megemlékezés központi helyszínére érve a gyerekek rövid műsort adnak elő, melyben eljátsszák Szent Márton és a koldus történetét. A megemlékezés a Márton-napi tűz meggyújtásával, liba (vagy ember) formájú sütemény és meleg italok fogyasztásával végződik.

Kérdések:
Mivel vonulnak fel Szent Márton napján?
Eredetileg melyik nép szokása volt a Márton-napi felvonulás?
Mit szimbolizál a fáklya fénye a Márton-napi felvonuláson?
Hogy néz ki egy Márton-napi felvonulás Magyarországon?
Kik készítik a Márton-napi felvonuláshoz a lámpásokat?
Melyik dal ismert Márton-napi dalként?
Mi történt Szent Mártonnal és a koldussal a legenda szerint?
Mi köze a római katonáknak Szent Mártonhoz?
Mi történik általában egy Márton-napi felvonuláson?
Melyik naptári napon tartják a Márton-napi felvonulást?
Milyen a tipikus Márton-napi sütemény?
qgen: title: Második világháború context: A második világháború az emberiség történetének legnagyobb és legtöbb halálos áldozattal járó fegyveres konfliktusa. A legelterjedtebb álláspont szerint kezdete az 1939. szeptember 1-jei, Lengyelország elleni német támadáshoz köthető. A háborút azonban egyesek már 1937. július 7-től számítják, amikor kitört a második kínai–japán háború. A történelemtudósok egy része szerint ugyanakkor ezen két távol-keleti ország katonai konfliktusa még nem terjedt ki a világ több pontjára, így az helyi jellegűnek értelmezhető és a világháború szoros előzményének tekinthető. A háború Európában 1945. május 8-án Németország, míg Ázsiában szeptember 2-án Japán feltétel nélküli megadásával fejeződött be.
A világháborúban a szövetségesek és a tengelyhatalmak álltak egymással szemben. Kezdetben javarészt a tengelyhatalmak győzedelmeskedtek a csatákban, majd 1942-ben mind a kelet-európai, mind a csendes-óceáni, mind az afrikai fronton a szövetségesek törtek előre, és végül a tengelyhatalmak teljes vereséget szenvedtek.

Kérdések:
Kik harcoltak egymással a második világháborúban?
Mikor tört ki a II. világháború?
Mikor lett vége a 2. világháborúnak?
Hányan haltak meg a 2. világháborúban?
Mi volt a világtörténelem legnagyobb háborúja?
Kik nyertek a II. világháborúban?
Miért támadta meg Németország Lengyelországot 1939-ben?
Részt vett Japán a II. világháborúban?
A szövetséges hatalmakhoz milyen országok tartoztak a 2. világháborúban?
Kik voltak a tengelyhatalmak a 2. világháborúban?
qgen: title: Második világháború context: A világháborút végigkísérték mindkét tömb részéről a civil lakosság és a hadifoglyok elleni erőszakos cselekmények. A megszállt területeken a hadviselő felek rendre terrorizálták a helyi lakosságot, melyek közül kiemelkednek a japánok által Kínában és Mandzsúriában, a németek által az elfoglalt szovjet területeken és a szovjetek által Kelet-Európában elkövetett visszaélések. A nyugati szövetségesek terrorbombázásokat hajtottak végre Németország és Japán ellen, melyek sokszor rengeteg halálos áldozattal jártak, mint Drezda, Hamburg és Tokió esetében. A világháború végén két atombombát dobtak Japánra, ami több százezer ember szörnyű halálát eredményezte. A világháború során több népirtás is történt, de az áldozatok számát és az elkövetés módszerét illetően kiemelkedik a több millió zsidó származású ember életét követelő holokauszt. A világégés után a győztesek Európában a nürnbergi perben, míg a Távol-Keleten a tokiói perben háborús bűnösnek ítéltek német és japán vezetőket.

Kérdések:
Miért voltak civil áldozatai a 2. világháborúnak?
Hová dobtak le atombombát a 2. világháborúban?
Hány atombombát vetettek be összesen a II. világháborúban?
Drezdát kik bombázták le a második világháborúban?
Hányan haltak meg atomtámadás során a második világháborúban?
A holokausztban kik haltak meg?
Meglakoltak a holokauszt elkövetői?
=7. Elítélték a holokauszt elkövetőit?
Mi történt Nürnbergben a második világháború után?
A nürnbergi per mikor volt?
Melyik városokra dobtak atombombát a 2. világháborúban?
Miért dobtak atombombát a japánokra a második világháborúban?
qgen: title: Második világháború context: A világháborút a hadviselő felek többsége számára lezáró párizsi békét 1947-ben kötötték meg. Európa térképét átrajzolták, a Szovjetunió jelentős területeket szerzett. Lengyelország határait nyugatabbra tolták, és cserébe német területekkel kárpótolták az országot. A háború után megromlott a két korábbi szövetséges, a Szovjetunió és az Amerikai Egyesült Államok viszonya, és egy új világméretű konfliktus, a hidegháború korszaka kezdődött el.
Az 1914–1945 közötti időszakot egyesek a második harmincéves háború időszakának nevezik. Már 1946-ban Charles de Gaulle úgy nyilatkozott: „A mi győzelmünkkel végződött harmincéves háború drámája számos váratlan eseményt foglalt magában”. Erről a teóriáról írt Sigmund Neumann könyvében, szerinte az első harmincéves háborúhoz hasonlóan a 20. század eleji nagy háború is több kisebb konfliktus eredménye. Hasonló szemléletben írt könyvet Ravasz István is.

Kérdések:
Mikor és hol kötöttek békét a 2. világháború után?
Változtak az országhatárok a II. világháború után?
Mi történt Lengyelországgal a második világháborút követően?
Miért kaptak a lengyelek német területeket a 2. világháborút követően?
A hidegháború kik között zajlott?
Mikor volt a második harmincéves háború?
Miért nevezik a két világháborút a 2. harmincéves háborúnak?
A hidegháború miért tört ki?
Az első harmincéves háború mikor zajlott?
Ki volt Charles de Gaulle?
Lengyelország területe csökkent a második világégés után?
qgen: title: Második világháború context: Az első világháború következtében drámaian megváltozott Közép- és Kelet-Európa térképe. A meggyengült német és orosz nagyhatalmak között több független állam alakult, többségük, vagyis Lengyelország és a kisantant-államok a francia politika szövetségesének számítottak, azonban az Osztrák–Magyar Monarchia 1918-as felbomlása után nem akadt olyan hatalmi tényező, amely a német vagy az orosz (később szovjet) törekvéseket ellensúlyozta volna. Mivel az első világháborút követő forradalmi években a bolsevik típusú hatalomátvétel Oroszországon kívül kudarcot vallott, mintegy válaszként több ország közvéleménye jobbra tolódott. A húszas évek végétől és a harmincas évek elejétől kezdve a térség politikai és gazdasági válsággal sújtott országai sorra autoriterré váltak: vagy egyszemélyes, monarchikus diktatúrává (Jugoszlávia, Románia és Bulgária esetében ún. királydiktatúrává), vagy mérsékelten tekintélyelvű rendszerré (pl. Lengyelország).

Kérdések:
Hogyan változtak meg az országhatárok Közép- és Kelet-Európában az 1. világháború után?
Túlélte az Osztrák-Magyar Monarchia az első világháborút?
Milyen új államok alakultak meg Közép- és Kelet-Európában az első világháborút követően?
Hogyan terjedtek a kommunista eszmék Európában az első világháború után?
Az 1. világháború után miért tolódott jobbra több európai ország közvéleménye?
Milyen politikai berendezkedés volt a jellemző Közép- és Kelet-Európa országaira az első világháború után?
Mi volt az oka annak, hogy az első világháborút követően Kelet- és Közép-Európa országai autoriterré váltak?
Mit jelent a királydiktatúra?
Mikor vették át a bolsevikok a hatalmat Oroszországban?
Kik voltak a franciák szövetségesei Kelet- és Közép-Európában az első világháború után?
Kik voltak a kisantant-államok?
qgen: title: Második világháború context: Az első ilyen diktátor a 20. század történetében az olasz Benito Mussolini volt. Noha Olaszország a győztes oldalon állt az első világháborúban, más győztesekhez képest viszonylag keveset nyert, és az olasz államhatalmat az 1920-as években jelentősen gyengítették a folyamatos sztrájkok. Mussolini 1922-ben került hatalomra, a fasiszta párt elnökeként. Megígérte, hogy helyreállítja a rendet Olaszországban, és országát az „új Római Birodalommá” akarta fejleszteni. A média befolyásolásával és az ellenzék elfojtásával azt a látszatot keltette, hogy Olaszország fellendülőben van, pedig a tények mást mutattak. A diktátor kezdetben ellenségesen viszonyult a németekhez: 1934. július 25-ét követően, az ausztriai német puccskísérlet idején az olaszok csapatokat vonultattak föl a Brenner-hágón és Dél-Tirolban, így háborús fenyegetéssel ugyan, de egy időre megakadályozták Ausztria Németországhoz csatolását. Az évtized közepén azonban az olaszok fokozatosan közeledtek a németekhez, és 1936-ban Mussolini bejelentette a Berlin–Róma tengely létrejöttét. Egy évvel később pedig csatlakoztak ahhoz az antikomintern paktumhoz, amelyet 1936-ban kötött meg Japán és Németország.

Kérdések:
Vesztett vagy nyert Olaszország az első világháborúban?
Melyik párt került hatalomra Olaszországban az 1. világháború után?
Milyen ígéretekkel nyerte meg a választást Mussolini Olaszországban?
Milyen problémákkal küzdött Olaszország az első világháborút követően?
Miért lettek az olaszok a németek szövetségesei az 1930-as években?
=5. Miért közeledtek az olaszok a németekhez az 1. világháború után?
Miért vonult fel az olasz haderő a Brenner-hágóhoz 1934-ben?
Mi az a Berlin-Róma tengely?
Mussolini németbarát volt?
Mit tartalmazott az antikomintern paktum?
Mely országok kötötték meg az antikomintern paktumot a második világháború előtt?